‘Rower’ doodgeskiet tydens huisbraak | Maroela Media
‘Rower’ doodgeskiet tydens huisbraak
ŉ Vermeende rower is Dinsdag doodgeskiet tydens ŉ huisbraak in Pinetown, KwaZulu-Natal.
Kol. Jay Naicker, polisiewoordvoerder, het gesê vier verdagtes het omstreeks 19:00 die huis in Caversham binnegegaan. Hulle het twee broers, onderskeidelik 36 en 34 jaar oud, in die huis oorrompel en beveel om op die vloer te lê. Die verdagtes het juweliersware, twee plasmatelevisiestelle, ŉ skootrekenaar en drie selfone bymekaar gemaak.
“Een van die [broers] kon daarin slaag om sy vuurwapen in die hande te kry en het skote op die rowers afgevuur. Die verdagtes het teruggeskiet en die [broer] gewond,” het Naicker gesê. Een van die rowers is tydens die skietgeveg noodlottig gewond en is op die toneel dood. Die ander drie verdagtes het op die vlug geslaan.
“Die broer wat raakgeskiet is, is in ŉ stabiele toestand na die hospitaal geneem,” het Naicker gesê. Aanklagte van gewapende roof en poging tot moord word ondersoek en ŉ geregtelike doodsondersoek is geopen.
Leeu-aanval: Vrou se naam bekend
Heli-dood: ‘Hy was ŉ avonturier van die lewe’, sê dogter
As die Redakteur van die forum my kan antwoord: Die nuwe tendens om in opskrifte rower, verkragter en moordenaar in aanhalingstekens te skryf? Gaan die volgende wees ‘oorledene’ ? Ek het op ‘n vorige kommentaar ook gevra, tog gee niemand ‘n rede hiervoor.
Ek het ook op jou vraag in die kommentaargedeelte onderaan die berig “‘Rowers’ deur polisie doodgeskiet“, reageer.
Die persone is nog nie in ‘n hof skuldig bevind aan enige misdryf nie.
Ons stel onsself bloot aan moontlike vervolging indien ons dit nie só met die aanhalingstekens skryf nie.
Baie dankie Sune, ek het ook altyd gewonder hoekom word dit so geskryf, en nou verstaan ek ook die redes daarvoor
Sune’, dankie vir die verduidelikking, tog maak dit nie sin. Regdeur berig word rower/ s dan sonder die aanhalingsteken geskryf? Hierdie politiekkorrektheid/ passopenwees houding is sekerlik nie nodig, noem ‘n ding op sy naam.
Dirk Crafford · 4 jaar gelede